Näin puhdistat kylpyhuoneen posliinialtaat oikein - Asuminen - Ilta-Sanomat
Julkaistu: 29.12.2018 12:54
Posliinialtaan puhdistukseen voi tepsiä moni konsti.
Posliiniset pesualtaat ovat puhtaina tyylikkäitä. Harmi vain, että ne ovat myös jatkuvasti alttiina tahroille.
Niin saippuakuona kuin kynsilakka ja hiusvärin jäänteet uhkaavat kiiltävää posliiniallasta. Ruostuminenkaan ei ole ennenkuulumatonta, Bobvila-lehdessä kuvaillaanhttps://www.bobvila.com/articles/how-to-clean-a-porcelain-sink/.
Pesualtaiden puhdistamisessa tulee kuitenkin muistaa kaksi asiaa: kärsivällisyys ja hellävaraisuus. Nyrkkisääntö putsaukseen on kaikissa tilanteissa se, että millään lasia naarmuttavalla ei kannata puhdistamista kokeilla.
Puhdista ja huuhtele
Bobvilassa suositellaan kokeilemaan ensiksi lämmintä vettä, nestesaippuaa ja pesusientä. Lopuksi huuhdellaan kaikki saippua pois ja kuivataan astiapyyhkeellä. Tällä konstilla saa selville, mitkä kaikki jäljet kaipaavat perusteellisempaa puhdistusta.
Tämän jälkeen valkoisille posliinialtaille voi tulla kyseeseen valkaisuaine. Myös vähemmän syövyttävästä ja ympäristöystävällisemmästä vetyperoksidista on apua.
Kaada jompikumpi aine suihkupulloon, vuoraa allas talouspapereilla ja suihkuta koko allas papereineen. Anna vaikuttaa puoli tuntia, heitä paperit pois ja huuhtele allas huolellisesti.
Taklaa itsepäiset tahrat happamalla pesuaineella
Geberit Oy:n näyttelyemäntä Nina Lehtosen https://www.is.fi/haku/?query=nina+lehtosenmukaan tavallisin likakerros on kalkkipitoisen veden aiheuttama. Tämä valkoinen, posliinissa näkymätön kerros, johon värjäymät ja lika tarttuvat, on syytä puhdistaa happamalla puhdistusaineella.
Kalkin havaitsee karheana pintana esimerkiksi kulhon takaosassa, johon vettä valuu huuhtelun jälkeen.
– Tähän auttaa se, että kaataa posliiniin hapanta pesuainetta tai talousetiikkaa. Anna sitten vaikuttaa vähintään 1–2 tuntia, pese sen jälkeen harjalla ja huuhtele hyvin, Lehtonen opastaa.
Mikäli posliinipinta on voimakkaasti likaantunut, voidaan käyttää antikalkkia tai sitruunahappoliuosta. Lehtonen korostaa, että hankausjauheita sisältäviä puhdistusaineita, teräsvillaa tai keraamisia hiontahiukkasia sisältäviä, karkeita hankausliinoja ei saa käyttää.
– Myöskään runsashappoiset aineet, kuten suola- ja rikkihapot, eivät ole hyviä vaihtoehtoja.
Rakennuttajan mukaan jotkut uusista asunnoista menevät lyhyessä ajassa huonoon kuntoon, jos niistä ei pidetä huolta. 23.11.2018 19:00 Lue lisää ›
Apu yli kuohuneen ruoan putsaukseen löytyy ruokakaapista. 20.11.2018 12:12 Lue lisää ›
Asiantuntija kertoo, mitä tehdä kylpyhuoneen mustille pilkuille. 23.11.2018 14:11 Lue lisää ›